Courteney Coxová

Courteney Bass Coxová (; * 15. jún 1964, Birmingham, Spojené štáty) je americká filmová a televízna herečka. Jej najznámejšou úlohou bola postava Monicy Gellerovej v seriáli Priatelia.

Detsvo a mladosť 
Coxová sa narodila v Birminghame v štáte Alabama. Je dcérou obchodníka Richarda Lewisa Coxa a Courteney Copeland. Má dve staršie sestry menom Virginia a Dorothy a staršieho brata Richarda Jr. Študovala na Mountain Brook High School, neskôr študovala architektúru na Mount Vernon College vo Washingtone, D.C ktorú neukončila, namiesto toho sa rozhodla odcestovať do New Yorku a začať s kariérou modelky a herečky.

Kariéra 
Jej kariéra sa rozbehla v roku 1984, keď bola spomedzi 500 adeptiek obsadená do videoklipu Brucea Springsteena „Dancing in the Dark“. Objavila sa v niekoľkých reklamách (ako napr. Noxzema, Maybelline či Tampax). Tiež účinkovala v niekoľkých seriáloch ako Family Ties z roku 1982 či Murder, She Wrote z roku 1984.

V roku 1994 sa objavila v komédii Ace Ventura: Pet Detective kde hrala po boku komika Jima Carreyho. V rovnaký rok dostala ponuku od režiséra sitkomu Priatelia, na úlohu Rachel Green, ktorú odmietla a prijala postavu Monicy, do ktorej ju aj obsadili. Postava Monici Geller sa stala jej najznámejšou a najslávnejšou úlohou, počas celých 10 sérií (natáčanie sa skončilo v roku 2004). Podľa Guinessovej knihy rekordov (2005) sa Coxová spoločne s jej hereckými kolegyňami zo seriálu (Jennifer Aniston a Lisa Kudrow) stali najlepšie platenými televíznymi herečkami všetkých čias (750 000 dolárov za epizódu). 

V roku 1996 bola obsadená do úlohy reportérky Gale Weathers vo filme Scream, rovnako aj v druhej a tretej časti. Počas natáčania sa Coxová spoznala so svojim budúcim manželom Davidom Arquetteom. Nakoniec si úlohu Gale zopakovala aj po štvrtý krát, a to v roku 2011, vo Scream 4.

Po skončení seriálu Priatelia v roku 2004, dostala ponuku hrať v seriáli Zúfalé manželky, kde mala hrať postavu Susan Mayer. Coxová túto ponuku odmietla kvôli tehotenstvu a nahradila ju herečka Teri Hatcher. 

V roku 2004 si zahrala v dráme November, o rok neskôr sa objavila po boku Adama Sandlera v komédii The Longest Yard. 

V roku 2007 si znovu zopakovala postavu bulvárnej novinárky, tento krát však v seriáli Dirt, ktorý spoločne režírovala aj s jej manželom Davidom. Seriál bol však zrušený krátko po druhej sérii. V júli 2008 bolo oznámené prostredníctvom Entertaiment Weekly že Coxová prijala úlohu v troch epizódach seriálu Scrubs. 

V roku 2009 si zahrala hlavnú postavu v seriály Cougar Town. Jedná sa o seriál, ktorý mal veľký úspech a od skončenia seriálu Priatelia, ide aj o jeden z úspešných seriálov na ktorých Coxová pracovala. V tretej sérií mala možnosť režírovať dve z pätnástich epizód. Seriál sa prestal natáčať v roku 2015. Za svoj herecký výkon získala v roku 2010 nomináciu na Zlatý glóbus. Objavila sa tiež v seriáli Web Therapy, v ktorom hrá hlavnú postavu jej herecká kolegyňa zo seriálu Priatelia, Lisa Kudrow. 

V júni 2012 režírovala televízny film Talhotblond, v ktorom si tiež zahrala menšiu rolu. V roku 2016 potvrdila svoju účasť na filme Mothers and Daughters, kde hrá po boku herečiek ako Sharon Stone, Susan Sarandon, Selma Blair či Christina Ricci.  

Od roku 2019 uvádza televíznu reláciu 9 Months with Courteney Cox, ktorá hovorí o tom, ako rôzne americké páry prežívajú obdobie tehotenstva a tiež poukazuje na rôzne chvíle a momenty matky pred narodením dieťaťa.

V roku 2020 sa Coxová objaví v dokumentárnom seriály Last Chance U. Spoločne s Gregom Kinnearom si zahrala v televíznom seriály Shining Vale. V rovnakom roku potvrdila svoju účasť spoločne s jej hereckými kolegami so seriálu Priatelia, že sa objaví v televíznom filme, ktorý by mal mať premiéru v septembri 2020. V júli 2020 Coxová potvrdila svoju rolu Gale Weathers, v piatej časti filmu Vreskot, ktorý režírujú Matt Bettinelli-Olpin a Tyler Gillett. Film mal premiéru v januári 2022. Tvorcovia piatej časti sa rozhodli natočiť aj šiestu časť, kde sa Coxová znovu objaví po boku hercov z predchádzajúcej časti, ako sú Jenna Ortega, Melissa Barrera či Jasmin Savoy-Brown.

Súkromný život 
V roku 1989 sa spoznala s hercom Michaelom Keatonom s ktorým chodila päť a pol roka. Počas natáčania filmu Scream, sa Coxová spoznala s Davidom Arquetteom. Spoločne začali chodiť počas natáčania druhej časti a krátko pred začatím natáčania tretej časti sa zosobášili dňa 12. júna 1999 v Grace Catedhral v San Francsiscu. Majú spolu dcéru Coco, ktorá sa narodila v júni 2004. Coxová priznala, že šesť mesiacov po pôrode trpela popôrodnou depresiou, tiež pred pôrodom Coco niekoľkokrát otehotnela ale potratila, preto jej tehotenstvo spoločne s jej manželom tajili. Krstnou matkou Coco je herečka Jennifer Aniston. Tiež spoločne s jej manželom je riaditeľkou produkcie Coquette Productions, ktorá sa podieľa na niekoľkých filmoch. 

Dňa 11. októbra 2011 bolo potvrdené, že Coxová a Arquette spolu už nežijú, v roku 2012 požiadal Arquette o rozvod, ktorý sa uskutočnil v máji 2013. 

V júni 2014 potvrdila svoj vzťah na sociálnej sieti Twitter so spevákom zo skupiny Snow Patrol, Johnnym McDaidom. K otázkam ohľadom svadby je Coxová skeptická, skôr sa vyjadruje že je vydatá v srdci.

Filmografia

Film

Televízia

Videoklipy

Iné projekty

Referencie

Externé odkazy 
 
 
 
 Courteney Cox na FDb.cz
 Oficiálny profil na Twitteri

Filmové herečky USA
Televízne herečky USA
Dabingové herečky USA
Televízni producenti USA
Filmoví producenti USA
Filmové režisérky USA
Modelky USA
Absolventi George Washington University
Osobnosti USA írskeho pôvodu
Osobnosti z Birminghamu (Alabama)